150 mots Boula-Mahin (eredjistrumints)

Les 150 mots Boula-Mahin, c' est on rcweraedje di diccionairaedje et di diyalectolodjeye do walon enondés pa Philippe Boula de Mareüil et Lucyin Mahin

I s' adjixh d' eredjistrer li ratournaedje e walon d' ene djivêye d' a pô près 150 mots et fråzes, sacwants avou des dzo-categoreyes, çou ki pout fé disca 200 fitchîs odio.

 Istwere do pordjet 
 Modêye pol France 
Li pordjet shût ene idêye di djåzante mape diyalectolodjike des pårlers d' France, k' a ddja stî sayeye avou des mots do djåzant atlasse éndjolike des lingaedjes di France et d' pattavå. L' ekipe da Flipe Boula aveut insi adiercî cwate mots ki rivnént todi dins l' fåve Ezope «Li bijhe et l' solea» : bijhe, solea, voyaedjeu, mantea.
 mape «bijhe»
 mape «solea»
 mape «voyaedjeu»
 mape «mantea»

Li prumire djivêye di 116 mots Boula comprindeut :
 10 årtikes so les biesses di cinse
 2 årtikes so les biesses di mer
 7 årtikes so les såvadjès biesses
 20 årtikes sol måjhon et çou k' gn a dvins
 12 årtikes sol tins k' i fwait
 15 årtikes sol tins ki passe
 13 årtikes so les fruts
 10 årtikes so les verdeures
 7 årtikes sol famile
 3 årtikes d' emantchåjhe del fråze
 10 årtikes sol coir et les maladeyes
 3 adviebes di tins

 Modêyes pol Walonreye 
Dispu 2021, Lucyin Mahin a eredjstré des cåzeus né-natifs do walon. Li djivêye di mots do pordjet francès a stî amidrêye et radaptêye. Gn a des mots k' ont stî rsaetchî (metans les biesses del mer). Sacwants mots ont stî pårtis po-z awè des responses pus spepieuses. Metans: po l' limero 1 (porc), on-z a inketé so troes u cwate alomåcions : 1a : porc (male reproducteur); 1b : porc (espèce porcine); 1d : porc (insulte); 1e : truie.

On a radjouté sacwants mots interessants pol walon:
 9 mots la k' gn a del sinonimeye (pleurer, aboyer, avoir peur, regarder, voir, une fillette, une jeune fille, ici, là-bas)
 24 mots la k' gn a des prononçaedjes diferins, mins å pus sovint rascovrous pa on betchfessî scrijha.
 13 fråzletes po vey cwè e sacwants ponts d' sintake.

Les radjoutaedjes n' ont nén stî fwaits tot e-n on côp, çou ki fwait ki tchaeke eredjistrumint a ene lisse ene miete a pårt. Avou ça k' les respondeus u respondeuses rimetént dins rawetes.

 Eplaidaedjes 
L' idêye d' espwetaedje mapurlin di tchaeke mot a stî abandnêye e 2025, pa manke di tins des rcwereus. Ça fwait : les djivêyes, ritravayeyes po n' aveur ki les mots walonsSacwants respondeus dijhént eto li limero e francès; des ôte dijhént l' mot francès divant l' mot walon. Les limeros dits e walon ont stî wårdés., seront-st eplaideyes, pitchote a midjote, so les Cmons Wikipedia.

 Djivêye des djivêyes 
 walon do Mitan 
Pol walon do Mitan, ont stî eredjistrés : 
 Jacques Desmet ki prononce avou èn accint do Roman Payis (Mélin-el-Hesbaye, asteure so Djodogne):

 Françoise Evrard eyet Benoit Deschamps, so ene lisse ratournêye pa Joëlle Spierkel, k' i prononçnut avou l' accint di «Nameur et avår la».

 Basse Årdene 
Pol Basse Årdene, ont stî eredjistrés :
 Julie Leboutte, ki prononce avou èn accint del Fåmene (Ambli, asteure so Nassogne):

 ene djin d' Noyaipré, ki prononce avou l' accint d' après Rindeu, ki s' rissint dedja do walon do Levant (on î ôt sovint des H).

 Dimitri François, né-natif di Veskeveye, mins ki cnoxhe eto des ôtes accints do walon:

 Huguette Lucy, ki prononce a môde di l' Årdene nonnrece, l' accint d' après Bive, et pacô deL Foret.
 Lucien Mahin, ki shût l' motlî et si accint d' nexhance, di Transene.
 Léon Thomas, ki shût l' motlî et l'  accint d' Oufalijhe.
 Joël Thiry ki shût l' motlî et l' accint d' Berimayni, dilé L' Rotche.

 walon do Coûtchant 
Pol walon do Coûtchant, ont stî eredjistrés :
 Thierry Dumont, ki prononce avou l' accint d' après Fleuru, et n' ratourner ki les mots k' il a bén oyou dire di ses tayons a Wagnlêye u a Sint-Amand:

 Michel Robert, ki prononce avou l' accint d' Djerpene.
 ene djin d' Ite, di l' ekipe da Jean-Marie Gervy, avou l' avår la.
 Jacques Servotte, k' a l' accint et l' motlî di Sambveye.
 Michèle Herlin, ki dit les mots walipicårds del bote do Hinnot, aprume les cis d' Chevri.

 walon do Levant 
Pol walon do Levant, ont stî eredjistrés :
 Hélène Maréchal, avou l' motlî et l' accint del Viye Såm, k' ele kinoxhe dispu si efance.
 Christian Thirion, ki prononce avou l' accint d' Serè les mots come etindous e s' djonne tins, ou adon ritrovés dins l' franwal Haust. 
 Pablo Sarachaga, ki prononce li rfondowe des mots avou les disfondowes d' après Lidje des betchfessîs scrijhas.

 Pî-note 

Categoreye:Linwince
Categoreye:Diyalectolodjeye walone
Categoreye:Motîs walons